《答延平王八使君望江亭见怀之什》
宋代·张伯玉

望江亭上望桐江，烟水茫然隔锁窗。
擢第蚤同丹桂树，从军俱在碧油幢。
天遥皓月人千里，书托红鳞锦一双。
开府时多家令瘦，酒旗犹恐未相降。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。